310 196 



101. Glenodinium daniciim Pauls. 



Af Slægten Glenodintum har Bergh (1881), som nævnt i Indledningen (S. 11), 

 opstillet en Art: G. Warmingii Bergh, paa Materiale fra Lille Belt, men denne Art 

 er aldrig senere genkendt. En anden Art, G. danicum Pauls. (1907), fandt Paulsen 

 ret hyppigt i en Prøve fra Skagens Rev i Maj 1903. 



102. Heterocapsa triquetra (Ehbg.) Stein. 



En udpræget neritisk Peridiné er Heterocapsa triquetra, der oftest forekommer 

 i Vige, Bugter, Havnebassiner o. lign., og som ogsaa er fundet i vore Farvande, 

 omend sjældent, da den paa Grund af sin Lidenhed gaar gennem Nettenes Masker. 

 I Planktonet i Kieler Fjord spiller den efter Lohmann (1908, p. 279) en betydelig 

 Rolle; den havde baade i 1905 og 1906 to Maxima, nemlig Juni— Juli og August; i 

 Vinterhalvaaret (Oktober — April) var den næsten ganske forsvunden. I de inter- 

 nationale Planktonkataloger (1906, 1909) opgives den for Skager Rak (1904, 1905, 1907). 



103. Protoceratium reticulatum (Clap, et Lachm.) Bütschli. 

 Syn. P. aceros Bergh. 



Paa Grund af sin kuglerunde Form uden Forlængelser og paa Grund af sin 

 Lidenhed fanges denne Art meget ufuldstændigt af Nettene; den er derfor blot en- 

 keltvis eller i ringe Antal til Stede i Prøverne. Imidlertid, nogen større Rolle i 

 kvantitativ Henseende spiller den sikkert ikke, og selvom man benyttede Fangst- 

 redskaber, som tilbageholdt alle Individerne, vilde man næppe finde den i stort 

 Antal. 



Den er fundet i de fleste af vore Farvande: Limfjorden, Skager Rak, Kattegat 

 og Belterne, derimod ikke i Østersøen ved Rødvig. Naar undtages de mørke Vinter- 

 maaneder, er den iagttaget hele Aaret rundt, hyppigst i August, dernæst i Maj — Juni. 



Fra Bohuslen meddeler Cleve (1905 a), at den forekommer ret konstant i Maj, 

 men ogsaa i andre Maaneder, saasom Juli — November. Lohmann (1908) siger, at 

 den fanges fra Tid til anden i Kieler Bugt; hyppigst var den i Maj, men regelmæs- 

 sigst i Aug. — Oktob. I Følge de internationale Planktonkataloger (1906, 1909) fore- 

 kommer den fra Nordsøen nordpaa til Murmanhavet og østpaa helt ind i Øster- 

 søens Bugter; den er ogsaa fundet ved Island. Derimod synes den at mangle læn- 

 gere mod Syd : i det sydligste af Nordsøen og Kanalen. 



Den maa anses for en neritisk og nordlig Form, der er endogenetisk i 

 vore Farvande. 



104. Gonuaulax triacantha Jörg. 



Arten er ikke bemærket i Prøverne fra Undersøgelsesaarene, men den er fundet 

 i senere Prøver og publiceret i de internationale Planktonkataloger. Den er imid- 

 lertid sjælden hos os (fundet i Skager Rak i Maj 1904, 1905 og Aug. 1907, og i Kattegat 



